CELEX: 62004TO0113
Language: mt
Date: 2007-12-12 00:00:00
Title: Digriet tal-Qorti tal-Prim'Istanza (it-Tielet Awla) tat-12 ta' Diċembru 2007. # Atlantic Container Line AB et. vs il-Kummisjoni tal-Komunitajiet Ewropej. # Eżekuzzjoni ta’ sentenza tal-Qorti tal-Prim’Istanza - Ħlas lura ta’ l-ispejjeż ta’ garanzija bankarja stabbilita sabiex jiġi ddifferit il-ħlas ta’ multa imposta mill-Kummissjoni u sussegwentement annullata mill-Qorti tal-Prim’Istanza - Rikors għal annullament u għad-danni - Responsabbiltà mhux kuntrattwali tal-Komunità - Nuqqas ta’ rabta kawżali diretta bejn l-aġir illegali ta’ l-istituzzjoni u d-dannu invokat. # Kawża T-113/04.

Digriet tal-Qorti tal-Prim’Istanza (It-Tielet Awla) tat-12 ta’ Diċembru 2007 – Atlantic Container Line et vs Il-Kummissjoni
      (Kawża T-113/04)
      “Eżekuzzjoni ta’ sentenza tal-Qorti tal-Prim’Istanza – Ħlas lura ta’ l-ispejjeż ta’ garanzija bankarja stabbilita sabiex jiġi ddifferit il-ħlas ta’ multa imposta mill-Kummissjoni
         u sussegwentement annullata mill-Qorti tal-Prim’Istanza – Rikors għal annullament u għad-danni – Responsabbiltà mhux kuntrattwali tal-Komunità – Nuqqas ta’ rabta kawżali diretta bejn l-aġir illegali ta’ l-istituzzjoni u d-dannu invokat”
      
      1.                     Rikors għal annullament – Sentenza ta’ annullament – Effetti – Obbligu li jiġu adottati miżuri ta’ eżekuzzjoni – Nuqqas ta’
            mezzi ta’ rikors ibbażati fuq l-Artikoli 220 KE u 233 KE – Possibbiltà għall-individwi li jinvokaw id-drittijiet tagħhom fuq
            il-bażi ta’ l-Artikoli 230 KE u 232 KE (Artikoli 220 KE, 230 KE, 232 KE u 233 KE) (ara l-punti 22-23) 
      2.                     Responsabbiltà mhux kuntrattwali – Kundizzjonijiet – Illegalità – Danni – Rabta kawżali – Kunċett – Spejjeż ta’ garanzija
            bankarja meħtieġa minħabba li impriża għażlet li ma tħallasx multa imposta mill-Kummissjoni – Nuqqas ta’ rabta kawżali diretta
            (Trattat KE, Artikolu 185 u l-ewwel paragrafu ta’ l-Artikolu 192 (li saru l-Artikolu 242 KE u l-ewwel paragrafu ta’ l-Artikolu
            256 KE; it-tieni paragrafu ta’ l-Artikolu 288 KE) (ara l-punti 31-40)
      3.                     Rikors għal annullament – Sentenza ta’ annullament – Effetti – Sentenza li tannulla l-multa imposta fuq impriża għal ksur
            tar-regoli tal-kompetizzjoni jew li tnaqqas l-ammont – Obbligu li jiġu adottati miżuri ta’ eżekuzzjoni – Portata – Ħlas lura
            ta’ l-ammont imħallas indebitament u l-ħlas ta’ interessi moratorji – Inklużjoni – Spejjeż ta’ garanzija bankarja – Esklużjoni
            (Artikolu 233 KE) (ara l-punti 58-65) 
      Suġġett 
      
         Minn naħa, rikors intiż għall-annullament ta’ l-ittra tal-Kummissjoni tas-6 ta’ Jannar 2004 li tiċħad il-ħlas lura ta’ l-ispejjez
                  ta’ garanzija bankarja mġarrba mir-rikorrenti minħabba multi imposti mid-Deċiżjoni tal-Kummissjoni 1999/243/KE, tas-16 ta’
                  Settembru 1998, dwar proċedura skond l-Artikoli 85 u 86 tat-Trattat KE [li saru l-Artikoli 81 KE u 82 KE] (Każ IV/35.134 –
                  Trans-Atlantic Conference Agreement) (ĠU 1999, L 95, p. 1), annullata mis-sentenza tal-Qorti tal-Prim’Istanza tat-30 ta’ Settembru
                  2003, Atlantic Container Line 
               
               et
                vs Il-Kummissjoni (T-191/98 u T-212/98 sa T-214/98, Ġabra p. II-3275), u, min-naħa l-oħra, rikors għal kumpens intiż għar-rimbors
                  ta’ l-ispejjeż tal-garanzija bankarja.
               
            Dispożittiv
      
         
                  1)
               
               
                  
               
               
                  	Ir-rikors huwa miċħud.
               
            
         
                  2)
               
               
                  
               
               
                  	Ir-rikorrenti huma kkundannati għall-ispejjeż.